Diari Oficial de la Generalitat Valenciana


Sumari del DOGV 3212, del 27-03-1998 (1998/900517)

ACORD de 29 de gener de 1998, de la Comissió Territorial d'Urbanisme de València, que fa referència a la modificació núm. 4, Zona industrial El Laberint, de les Normes Subsidiàries d'Albaida.
-----------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/1998/01/29/(4)/dof/vci/html**

### Dades del document

Número de DOGV
:   3212

Data del DOGV
:   27-03-1998

Secció del DOGV
:   I. DISPOSICIONS GENERALS

Número del document
:   1998/900517


Data del document
:   29-01-1998

Organisme emissor


Tipus de document
:   Acord

Descriptors 

:   * Albaida
    * pla d'urbanisme

ACORD de 29 de gener de 1998, de la Comissió Territorial d'Urbanisme de València, que fa referència a la modificació núm. 4, Zona industrial El Laberint, de les Normes Subsidiàries d'Albaida. [1998/X1864]  
Vist l'expedient tramés per l'Ajuntament d'Albaida, que fa referència a la modificació núm. 4, Zona industrial El Laberint, de les Normes Subsidiàries, i de conformitat amb els següents  
Antecedents de fet  
Primer  
El projecte es va sotmetre a informació pública per mitjà de la resolució de 26 de juny de 1997. Després del pertinent període d'exposició pública, en el qual no es van presentar al·legacions, el ple de l'Ajuntament el va aprovar provisionalment el 4 de novembre de 1997. Va entrar en el Registre de la Comissió Territorial d'Urbanisme de València amb data 11 de novembre de 1997.  
Segon  
El projecte consta de memòria justificativa i plànols d'informació i d'ordenació, així com d'expedient administratiu complet de la modificació.  
Tercer  
L'objecte d'aquesta modificació és l'alteració de la delimitació de la zona 1, El Laberint, consistent a excloure d'aquest àmbit una part que pertany al terme municipal de Benissoda, la superfície de la qual abasta, aproximadament, la meitat de l'illa de cases núm. 4.  
Quart  
En l'expedient tramitat per l'Ajuntament consta la sol·licitud d'informe als ajuntaments veïns i a la Conselleria de Sanitat i Consum i a la de Cultura, Educació i Ciència, sense que conste la seua emissió.  
Cinquè  
Albaida té Normes Subsidiàries aprovades definitivament per la Comissió Territorial d'Urbanisme de València el 5 d'octubre de 1993. Fins ara s'han tramitat diverses modificacions puntuals que no incideixen en l'àmbit d'aquesta.  
Sisè  
La Comissió Informativa de la Comissió Territorial d'Urbanisme de València, en la sessió de 26 de gener de 1998, va emetre un informe relatiu al projecte de què tractem, complint així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Fonaments de dret  
Primer  
La tramitació ha sigut correcta d'acord amb el que estableix l'article 38, per remissió de l'article 55.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
Segon  
La documentació tècnica està completa als efectes del compliment del que estableix en l'article 27 de la Llei Reguladora de l'Activitat Urbanística.  
Tercer  
Les determinacions que conté la modificació es consideren correctes i no incompleixen el que estableix l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
Quart  
La Comissió Territorial d'Urbanisme és l'òrgan competent per a emetre dictamen resolutori sobre l'aprovació definitiva de les Normes Subsidiàries -i de les seues modificacions- de municipis de menys de 50.000 habitants, de conformitat amb el disposen els articles 55.1 i 38.3, per remissió de la disposició transitòria setena, de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
A la vista de tot el que s'ha exposat anteriorment, la Comissió Territorial d'Urbanisme de València, en la sessió celebrada el 29 de gener de 1998, va acordar aprovar definitivament la modificació núm. 4, Zona industrial El Laberint, de les Normes Subsidiàries d'Albaida.  
L'Ajuntament d'Albaida haurà de notificar el contingut d'aquest acord a tots els particulars interessats en el expedient de referència.  
Contra aquesta resolució, que no exhaureix la via administrativa, es podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de recepció de aquesta notificació.  
Tot això, sense perjudici que puga interposar qualsevol altre recurs que considere oportú.  
València, 29 de gener de 1998.- El secretari de la Comissió Territorial d'Urbanisme: José Manuel Palau Navarro.  
València, 25 de febrer de 1998.- El secretari general: Antonio Rodríguez Barberá.


Còpia Permalink ELI